ผมเคยไปลองร้านนี้ที่ Akihabara มาซึ่งเป็นร้านที่ผมประทับใจไข่ต้มมากๆ 555
ไปเจอดีลของ Ensogo set ราเมนเพิ่มท็อปปิ้งทุกอย่าง (ยกเว้นไข่ปลา)กับชาเขียวรีฟีล เหลือแค่ 199 บาท อดใจไม่ไหวต้องมาลองกับครอบครัวครับ
น้ำซุปกระดูกหมูมีให้เลือกถึง 4 แบบ คือ ต้นตำรับ แบล็ค มิโสะ เรด
แต่ละแบบมีรสเป็นเอกลักษณ์เลยครับ โดยรวมๆจะมันๆแต่ไม่เค็มมากนัก
ผมชอบกินเผ็ดเลยสั่งมาแบบเรด Level 3 มา พอพนักงานมาเสิร์ฟก็ต้องเจอกับน้ำซุปสีแดงหนักมาก
คำแรกก็เผ็ดจี๊ดสมใจแล้ว เป็นเผ็ดร้อนแบบซักพักก็เดียวหาย ถ้าทานเร็วๆนี่ปากพองแน่นอน
เส้นขนาดเล็กตามต้นตำรับจริงๆ เครื่องอย่างหมูชาชู หมูตู๋น ออกมันหน่อยๆ กินคู่กับซุปเผ็ดนี่ฟินเลยครับ
แต่ที่ผมชอบที่สุดในชามเป็นไข่ต้มแบบพิเศษ ไข่แดงยางมะตูมนี่รสชาติอร่อยมากๆ เค็มหน่อยๆมันๆ ขอให้ได้ลองจริงๆ
สุดท้าย สั่งของหวานมาเพิ่มเป็นน้ำแข็งไสถั่วแดงกับไอศกรีมชาเขียวแบบโฮมเมดเสิร์ฟคู่กับโมจิ อาจจะรอนานหน่อย แต่รับรองคุ้มค่ากับเวลารอครับ
ได้คุยกับพนักงานนิดหน่อย เห็นบอกว่า มีเชฟจากญี่ปุ่นมาทำให้ด้วยครับ